พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลคลองตัน อำเภอพระโขนง จังหวัดพระนคร ให้แก่พระอโศกมนตรี (เรียม เศวตเศรณี) พุทธศักราช 2478
ประกาศวันที่ 1936-04-08

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ตำบลคลองตัน อำเภอพระโขนง จังหวัดพระนคร ให้แก่พระอโศกมนตรี (เรียม เศวตเศรณี) พุทธศักราช ๒๔๗๘
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๒๐ สิงหาคม พุทธศักราช ๒๔๗๘) อาทิตย์ทิพอาภา พล.อ. เจ้าพระยาพิชเยนทรโยธิน ตราไว้ ณ วันที่ ๗ เมษายน พุทธศักราช ๒๔๗๙ เป็นปีที่ ๓ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรโอนที่ดินคูสาธารณสมบัติของแผ่นดิน ตำบลคลองตัน อำเภอพระโขนง จังหวัดพระนคร ให้แก่พระอโศกมนตรี (เรียม เศวตเศรณี) ซึ่งจะต้องโอนคูและทางในโฉนดที่ดินระวาง หมายเลขที่ ๑๓๖ - ๒๔๒ ตำบลคลองตัน อำเภอพระโขนง จังหวัดพระนคร ให้เป็นสาธารณสมบัติของแผ่นดิน
content: เพื่อทางราชการจะได้รับมาใช้เป็นคูและถนนสาธารณะต่อไป จึงมีพระบรมราชโองการให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลคลองตัน อำเภอพระโขนง จังหวัดพระนคร ให้แก่พระอโศกมนตรี (เรียม เศวตเศรณี) พุทธศักราช ๒๔๗๘”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินคูสาธารณสมบัติของแผ่นดินตำบลคลองตัน อำเภอพระโขนง จังหวัดพระนคร ตามแผนที่หมายสีแดงท้ายพระราชบัญญัตินี้ให้แก่พระอโศกมนตรี (เรียม เศวตเศรณี)
sectionNo: 4
content: มาตรา ๔ ให้กระทรวงมหาดไทยจัดการโอนที่ดินคูดังระบุไว้ในมาตรา ๓
content: ผู้รับสนองพระบรมราชโองการ พ.อ. พหลพลพยุหเสนา นายกรัฐมนตรี
sectionName: แผนที่ท้ายพระราชบัญญัติ
content: